Кутлина (Велмеј)

Кутлина — археолошко наоѓалиште во селото Велмеј во областа Дебрца. Претставува населба од неолитското, бакарното, бронзеното и железното време, и раносредновековна некропола. Се наоѓа на 1 км југоисточно (повеќе јужно) од селото, десно од меѓуселскиот пат Велмеј - Брежани (40 км северно од Охрид). Претставува елипсовидна височинка — тумба, со правец на протегање исток-запад и е една од неколкуте тумби што се простирааат југоисточно од селото. Околу нив има мочуриштен терен со слаби извори на кисела вода, а јужно паралелно со нивното протегање тече Велмешко-средоречка Река. Тумбата Кутлина е речиси целосно раскопана заради експлоатација на травертин со кој обилува целиот терен, и покрај тоа што уште во 1953 година е ставена под Законот за заштита на спомениците на културата. Со теренска проспекција, рекогносцирање и микроистражувачки археолошки зафати е заклучено дека се работи за комплексно наоѓалиште каде што се живеело и погребувало во времето на праисторијата и раниот среден век. Наодите се чуваат во Завод и Музеј во Охрид.Коцо, Димче (1996). Археолошка карта на Република Македонија. стр. 242, Скопје: МАНУ. ISBN 9789989101069

 Поврзано 
Бучишта — населба со некропола од доцноантичкото време и старохристијанска базилика;
Велмешко Градиште — утврдена населба од бронзеното време;
Вишин Дол — утврдена населба и топилница од доцноантичкото време;
Гладница — населба од доцноантичкото време;
Горица — населба од развиеното средновековие;
Горни Јаворец — топилница од доцноантичкото време;
Горнополско Градиште — утврдена населба од раниот Среден век;
Грамаѓе — некропола од железното време;
Иванова Ливада - Икона — раносредновековна црква и некропола;
Калуѓерица — раносредновековна некропола;
Икона - Блато — раносредновековна некропола;
Манастириште — средновековен сакрален комплекс;
Оџа Бавча — раносредновековна некропола;
Пашина Горица — некропола од доцноантичкото време;
Петте Дабје — некропола од доцноантичкото и римското време;
Пештера Јаорец — Засолниште од палеолитското време;
Писан Камен — некропола од железното време;
Попов Дол — некропола од доцноантичкото време и раниот Среден век;
Селиште Јаорец — населба од развиениот и доцниот среден век;
Селце — населба од развиеното средновековие;
Скала — раносредновековна населба и некропола;
Скала — топилница од доцноантичкото време;
Средна Горица — ранословенска некропола;
Црквиште — раносредновековна црква и некропола;
Шивлица — раносредновековна црква;
Велмеј;
Список на археолошки наоѓалишта во Дебрца;
Список на средновековни некрополи во Македонија.

 Наводи 

Категорија:Велмеј